
Παραγωγή, εισαγωγή και γενικά κυκλοφορία φαρμακευτι¬ 
κών προϊόντων φυτικής προέλευσης (δρόγες και μίγ¬ 
ματα δρογών). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 1316/83, όπως 
αντικαταστάθηκε με τις διατάξεις του άρθρου 1 του Ν. 

1965/91 (ΦΕΚ 146/Α/26.9.1991) και του άρθρου 3 (παρ. 
2) και άρθρου 14 (παρ. 4) του Ν. 1316/1983 «Ίδρυση, ορ¬ 
γάνωση και αρμοδιότητες του Εθνικού Οργανισμού Φαρ¬ 
μάκων (Ε.Ο.Φ.) της Εθνικής Φαρμακοβιομηχανίας (Ε.Φ.) 
και Κρατικής Φαρμακαποθήκης (Κ.Φ.) και τροποποίηση 
της Φαρμακευτικής Νομοθεσίας και άλλες διατάξεις» 
(ΦΕΚ 3/Α/11.1.1983). 

2. Την γνωμάτευση του Δ.Σ./ΕΟΦ αριθ. 0-391/ 
11.5.1992 και το υπ' αριθ. 37745/23.12.1993 έγγραφο 
του Ε.Ο.Φ. 

3. Την υπ’ αριθ. ΔΥ3α/φ850/25.10.1993 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Υγείας, Πρόνοιας και Κοινωνικών 
Ασφαλίσεων» (ΦΕΚ 832/Β/26.10.1993). 

4. Τις διατάξεις του Ν. 2081/92άρθρ. 27 (ΦΕΚ 154/Α/ ( 
1992), αποφασίζουμε: 

Αρθρο 1 

Οι διατάξεις αυτής της Υπουργικής Απόφασης εφαρμό¬ 
ζονται για τα φαρμακευτικά προϊόντα φυτικής προέλευ¬ 
σης, τα οποία προορίζονται να κυκλοφορήσουν στην Ελ¬ 
λάδα. 

Δεν ισχύουν για δρόγες και μείγματα δρογών, που διατί¬ 
θενται στην κατανάλωση: 

α) ως αρωματικές ύλες, ροφήματα ή άλλες παρόμοιες 
χρήσεις και ρυθμίζονται από τις διατάξεις του Κώδικα Τρο- 
φίμων, ποτών και αντικειμένων κοινής χρήσεως, εκτός εάν 
αναγράφουν ενδείξεις ή διαφημίζονται σαν φάρμακα, και 

β) ως καλλυντικά και διέπονται από τις διατάξεις του 


Π.Δ. 40/1991 «Περί κυκλοφορίας και εμπορίας των καλ¬ 
λυντικών προϊόντων» εκτός εάν αναγράφουν ενδείξεις ή 
διαφημίζονται σαν φάρμακα. 

Επίσης δεν εφαρμόζονται στα προϊόντα που χαρακτηρί¬ 
ζονται ως συμπληρώματα διατροφής ή ειδικής διατροφής 
και διέπονται από ειδικές διατάξεις, εκτός εάν αναγρά¬ 
φουν ενδείξεις ή διαφημίζονται σαν φάρμακα. 

Αρθρο 2 
ΟΡΙΣΜΟΣ 

Σ’ αυτή την Υπουργική απόφαση χρησιμοποιούνται οι 
έννοιες που έχουν ως ακολούθως: 

Φαρμακευτικά προϊόντα φυτικής προέλευσης είναι τα 
φαρμακευτικά προϊόντα τα οποία περιέχουν ως δραστικά 
συστατικά αποκλειστικά φυτικές ύλες ή παρασκευάσματα 
φυτικών δρογών. 

Φυτικές δρόγες είναι φυτικές ύλες οι οποίες χρησιμο¬ 
ποιούνται ως φάρμακα. ι 

Οι όροι «φάρμακο», «φυτικές ύλες» και «φαρμακευτικό 
προϊόν», νοούνται σύμφωνα με τις διατάξεις της κοινής 
υπουργικής αποφάσεως Α6α/9392/91/92 (ΦΕΚ 233/Β7 
7.4.1992). 

Παρασκευάσματα από φυτικές δρόγες είναι θρυμματι¬ 
σμένες ή κονιοποιημένες φυτικές δρόγες, εκχυλίσματα, 
βάμματα, λιπαρά ή αιθέρια έλαια, χυμοί κ.λπ., τα οποία πα¬ 
ρασκευάζονται από φυτικές δρόγες και παρασκευάσματα, 
των οποίων η παραγωγή περιλαμβάνει μία διαδικασία κλα- 
σματοποίησης, κάθαρσης ή συμπύκνωσης. 

Τα χημικώς καθορισμένα και απομονωμένα συστατικά ή 
τα μείγματά τους δεν είναι παρασκευάσματα φυτικών 
δρογών. 

Αλλες ουσίες όπως διαλύτες, αραιωτικά, συντηρητικά 
μπορούν να αποτελούν μέρος των παρασκευασμάτων φυ¬ 
τικής δρόγης και οι ουσίες αυτές θα πρέπει να αναφέρο- 
νται. 

Αρθρο 3 

Αδεια κυκλοφορίας 

1. Η κυκλοφορία των φαρμακευτικών προϊόντων φυτι¬ 
κής προέλευσης επιτρέπεται μόνο μετά από σχετική άδεια 





1846 


ΕΦΗΜΕΡΙΕ ΤΗΣ ΚΥΒΕΡΝΗΕΕΩΣ (ΤΕΥΧΟΣ ΔΕΥΤΕΡΟ) 


που χηρηγεί ο Εθνικός Οργανισμός Φαρμάκων (ΕΟΦ) 
μετά από αίτηση του υπεύθυνου κυκλοφορίας ή του δι¬ 
καιούχου. 

2. Η αίτηση για τη χορήγηση της άδειας κυκλοφορίας, 
θα συνοδεύεται από τα ακόλουθα πληροφοριακά στοιχεία 
και έγγραφα: 

α) Το όνομα ή την εταιρική επωνυμία, τη διεύθυνση ή 
την έδρα του υπεύθυνου κυκλοφορίας του φαρμακευτι¬ 
κού προϊόντος φυτικής προέλευσης, καθώς και του δι¬ 
καιούχου του προϊόντος. 

β) Την ονομασία φαρμακευτικού προϊόντος φυτικής 
προέλευσης που μπορεί να είναι ή εμπορική (φανταστική) 
ονομασία, ή επίσημη επιστημονική ονομασία συνοδευό- 
μενη από σήμα, ή από το όνομα του παραγωγού. 

γ) Την ποιοτική και ποσοτική σύνθεση όλων των συστα¬ 
τικών του φαρμακευτικού προϊόντος φυτικής προέλευσης 
με την επίσημη επιστημονική ονομασία της δρόγης ή των 
δρογών. 

δ) Συνοπτική περιγραφή του τρόπου παρασκευής του 
προϊόντος. 

ε) Τις θεραπευτικές ενδείξεις, τις αντενδείξεις και τις 
ανεπιθύμητες ενέργειες. 

στ) Τη δοσολογία, τη φαρμακοτεχνική μορφή, τον 
τρόπο, την οδό χορήγησης και τη διάρκεια ζωής του. 

ζ) Την περιγραφή των μεθόδων ελέγχου οι οποίες 
εφαρμόζονται από τον παραγωγό, ειδικότερα την ποιοτική 
και ποσοτική ανάλυση των πρώτων υλών και του τελικού 
προϊόντος, τις ειδικές δοκιμασίες, τη μελέτη σταθερότη- 
τος. 

η) Τα αποτελέσματα των φυσικοχημικών ή των μικρο¬ 
βιολογικών προσδιορισμών, των φαρμακολογικών, των το- 
ξικολογικών και των κλινικών μελετών, ώστε να είναι δυ¬ 
νατή αξιολόγηση της ποιότητας, της ασφάλειας και της 
αποτελεσματικότητας του φαρμακευτικού προϊόντος φυ¬ 
τικής προέλευσης. 

Ο αϊτών δεν υποχρεούται να υποβάλλει τα αποτελέ¬ 
σματα των φαρμακολογικών και τοξικολογικών μελετών ή 
τα αποτελέσματα των κλινικών μελετών όταν τα δραστικά 
συστατικά του φαρμακευτικού προϊόντος φυτικής προέ¬ 
λευσης έχουν καθιερωμένη ιατρική χρήση και παρουσιά¬ 
ζουν αναγνωρισμένη αποτελεσματικότητα και αποδεκτό 
επίπεδο ασφαλείας, που αποδεικνύονται από επιστημο¬ 
νική βιβλιογραφία, η οποία κατατίθεται μαζί με την αίτηση 
προς έγκριση. Δεν απαιτείται η κατάθεση ειδικού τοξικο- 
λογικού μέρους για τα φαρμακευτικά προϊόντα φυτικής 
προέλευσης, τα οποία έχουν αποδεδειγμένα χρησιμοποι¬ 
ηθεί παραδοσιακά χωρίς να παρατηρηθούν ανεπιθύμητες 
ενέργειες, εκτός εάν νέα δεδομένα απαιτήσουν την επα¬ 
ναξιολόγηση της σχέσης ωφέλεια προς κίνδυνο. 

Εάν έχουν αναφερθεί τοξικές εκδηλώσεις, πρέπει να 
υποβάλλονται τοξικολογικές μελέτες ώστε να είναι δυ¬ 
νατή η αξιολόγηση της ασφάλειας του φαρμακευτικού 
προϊόντος φυτικής προέλευσης. 

Εάν δεν μπορεί να τεκμηριωθεί η μακροχρόνια παραδο¬ 
σιακή χρήση του φαρμακευτικού προϊόντος φυτικής προέ¬ 
λευσης, ή εάν υπάρχουν αμφιβολίες για την ασφάλειά του εί¬ 
ναι απαραίτητο να υποβάλλονται τοξικολογικές μελέτες. 


Στην περίπτωση παραδοσιακά χρησιμοποιουμένων 
φαρμακευτικών προϊόντων φυτικής προέλευσης οι απαι¬ 
τήσεις για απόδειξη της αποτελεσματικότητας εξαρτώνται 
από τις προτεινόμενες ενδείξεις. 

Για την θεραπευτική αγωγή ηπίων ασθενών λαμβάνεται 
υπ' όψιν η παραδοσιακή χρήση και οι απαιτήσεις για από¬ 
δειξη της αποτελεσματικότητας είναι μειωμένες. 

Εάν δεν τεκμηριωθεί η παραδοσιακή χρήση του φαρμα¬ 
κευτικού προϊόντος φυτικής προέλευσης, απαιτείται από¬ 
δειξη της αποτελεσματικότητας του προϊόντος για τις 
προτεινόμενες ενδείξεις. 

Γίνεται ανασκόπηση της αντίστοιχης βιβλιογραφίας και 
υποβάλλονται ανάτυπα των επιστημονικών άρθρων ή των 
κλινικών μελετών που διεξήχθησαν. 

Εφ’ όσον πρόκειται για νέο φαρμακευτικό προϊόν φυτι¬ 
κής προέλευσης που περιέχει γνωστές φυτικές δρόγες, οι 
οποίες δεν έχουν χρησιμοποιηθεί σε συνδυασμό για θερα¬ 
πευτικούς σκοπούς, υποβάλλονται τα αποτελέσματα των 
μελετών, τα οποία αφορούν τον συνδυασμό και όχι αυτά 
που αφορούν κάθε φυτική δρόγη χωριστά. 

θ) Περίληψη των χαρακτηριστικών του φαρμακευτικού 
προϊόντος φυτικής προέλευσης, ένα ή περισσότερα δείγ¬ 
ματα ή σχέδια της εσωτερικής και της εξωτερικής συ- 
σκευασίας του φαρμακευτικού προϊόντος φυτικής προέ¬ 
λευσης, όπως αυτό προσδιορίζεται να κυκλοφορήσει, και 
το φύλλο οδηγιών χρήσης του. 

Η περίληψη των χαρακτηριστικών του φαρμακευτικού 
προϊόντος φυτικής προέλευσης περιλαμβάνει τις εξής 
πληροφορίες: 

- την ονομασία του φαρμακευτικού προϊόντος 

- την ποιοτική και την ποσοτική σύνθεση των συστατι¬ 
κών 

- την φαρμακοτεχνική μορφή 

- τις φαρμακολογικές ιδιότητες 
Κλινικές πληροφορίες που αφορούν: 

- τις θεραπευτικές ενδείξεις 

- τις αντενδείξεις 

- τις ανεπιθύμητες ενέργειες με τη συχνότητα και τη σο¬ 
βαρότητα που αυτές εμφανίζονται 

- τις ιδιαίτερες προφυλάξεις κατά τη χρήση 

- τη χορήγηση σε περιπτώσεις εγκυμοσύνης και θηλα¬ 
σμού 

- τις αλληλεπιδράσεις με άλλα φάρμακα και ουσίες 

- τη δοσολογία και τον τρόπο χορήγησης σε ενήλικες και 
όταν χρειάζεται σε παιδιά. 

- τα συμπτώματα, τα μέτρα επείγουσας αντιμετώπισης 
και τα αντίδοτα σε περίκπτωση υπερδοσολογίας. 

- τις ειδικές προειδοποιήσεις και 

- την επίδραση του φαρμακευτικού προϊόντος φυτικής 
προέλευσης στην ικανότητα οδήγησης και χειρισμού μη¬ 
χανημάτων. 

Φαρμακευτικές πληροφορίες που αφορούν: 

- τις κυριότερες ασυμβατότητες 

- τη διάρκεια σταθερότητας 

- τις ιδιαίτερες προφυλάξεις για τη φύλαξη 

- τη ρύση και τα συστατικά του περιέκτη (εσωτερική συ- 
σκευασία). 

- ειδικές προφυλάξεις για την απομάκρυνση των χρησι- 
μοποιουμένων προϊόντων ή των αποβλήτων των προϊό¬ 
ντων αυτών, εφόσον συντρέχει λόγος. 

- το όνομα ή την εταιρική επωνυμία και τη διεύθυνση ή 
την έδρα του υπεύθυνου κυκλοφορίας του φαρμακευτι¬ 
κού προϊόντος φυτικής προέλευσης και του παραγωγού. 

ι) Βεβαίωση της αρμόδιας κρατικής αρχής στη χώρα πα¬ 
ραγωγής, ότι ο παραγωγός έχει λάβει στη χώρα του την 
άδεια για την παραγωγή φαρμακευτικών προϊόντων φυτι¬ 
κής προέλευσης. 

ια) Παράβολο 60.000 δρχ. για κάθε φαρμακευτική 
μορφή του προϊόντος με τη χορήγηση άδειας κυκλοφο¬ 
ρίας στα φαρμακευτικά προϊόντα φυτικής προέλευσης συ¬ 
νεπάγεται και η ανάλογη εφαρμογή των διατάξεων του 
άρθρ. 11 παρ. 1 εδάφ. δ' και ε' του Ν. 1316/83, όπως αυ¬ 
τός συμπληρώθηκε από τις διατάξεις του άρθρου 6 του Ν. 
1965/91. 

ιβ) Εφόσον πρόκειται για προϊόν που έχει παρασκευα- 
σθεί σε χώρα η οποία δεν είναι μέλος των Ευρωπαϊκών 
Κοινοτήτων, η αίτηση για την άδεια κυκλοφορίας συνο¬ 
δεύεται από βεβαίωση ότι ο εισαγωγέας κατέχει την απα¬ 
ραίτητη άδεια που εξουσιοδοτεί την εισαγωγή του προϊό¬ 
ντος στην Ελλάδα. 

ιγ) Εφόσον υποβάλλεται αίτηση για προϊόν που έχει πα¬ 
ρασκευαστεί εκτός του πεδίου εφαρμογής αυτής της 
υπουργικής απόφασης, η αίτηση συνοδεύεται από την 
άδεια κυκλοφορίας του προϊόντος στη χώρα παραγωγής ή 
από βεβαίωση της αρμόδιας κρατικής αρχής στη χώρα πα¬ 
ραγωγής ότι το προϊόν κυκλοφορεί χωρίς να απαιτείται 
άδεια και από υπεύθυνη δήλωση του ενδιαφερομένου ότι 
το εισαγόμενο προϊόν είναι όμοιο με αυτό που κυκλοφορεί 
στη χώρα παραγωγής. 

3. Κατά την εξέταση της αίτησης η αρμόδια υπηρεσία 
του ΕΟΦ ελέγχει: 

α) Τα δικαιολογητικά και τα έγγραφα που υποβλήθηκαν 
με την αίτηση εάν είναι πλήρη και σύμφωνα με αυτά που 
αναφέρονται στην παρ. 2, και εάν εκπληρώνονται οι προϋ¬ 
ποθέσεις για τη χορήγηση της άδειας κυκλοφορίας του. 

β) Μπορεί να υποβάλλει, τις πρώτες ύλες του ή άλλα συ¬ 
στατικά του, σε έλεγχο που διεξάγεται από ειδικό κρατικό 
εργαστήριο, που ορίζεται για το σκοπό αυτό, προκειμένου 
να βεβαιωθεί ότι οι μέθοδοι ελέγχου τις οποίες εφαρμόζει 
ο παραγωγός και οι οποίες περιγράφονται στην παρ. 2 
στοιχείο ζ είναι ικανοποιητικές. 

γ) Εφ’ όσον κρίνει απαραίτητο καλεί τον αιτούντα να συ¬ 
μπληρώσει τα πληροφοριακά στοιχεία και τα έγγραφα, 
που συνοδεύουν την αίτηση σύμφωνα με τα στοιχεία που 
αναφέρονται στην παρ. 2. 

4. Αναφορικά με τις μεθόδους ελέγχου που υποβάλλο¬ 
νται κατά την παρ. 2 στοιχείο ζ, ο υπεύθυνος κυκλοφορίας 
του φαρμακευτικού προϊόντος φυτικής προέλευσης οφεί¬ 
λει μετά τη χορήγηση της άδειας κυκλοφορίας να λαμβά¬ 
νει υπόψη του την πρόοδο της επιστήμης και της τεχνολο¬ 
γίας και να εισάγει τις απαραίτητες τροποποιήσεις, ώστε 
να μπορεί να πραγματοποιείται ο έλεγχος του προϊόντος 
με την βοήθεια γενικά αναγνωρισμένων επιστημονικών 
μεθόδων. 


Οι τροποποιήσεις αυτές υποβάλλονται στις αρμόδιες 
υπηρεσίες του ΕΟΦ προς έγκριση. 

5. Η άδεια κυκλοφορίας που χορηγείται ισχύει για 5 χρό¬ 
νια και ως ημερομηνία λήξης λογίζεται η 31 η Δεκεμβρίου 
του λήγοντος έτους. 

6.0 ΕΟΦ γνωστοποιεί στον υπεύθυνο κυκλοφορίας την 
περίληψη των χαρακτηριστικών του προϊόντος κατά την 
παρ. 2 στοιχείο θ, όπως αυτή τελικά εγκρίνεται και παίρνει 
όλα τα κατάλληλα μέτρα για να εξασφαλίζει ότι οι πληρο¬ 
φορίες που παρέχονται κατά την κυκλοφορία του είναι 
σύμφωνες με αυτές που εγκρίθηκαν με τη χορήγηση της 
άδειας κυκλοφορίας του ή μεταγενέστερα, 

7. Περίληψη της άδειας κυκλοφορίας δημοσιεύεται 
στην Εφημερίδα της Κυβερνήσεως. 

8. Η χορήγηση της άδειας κυκλοφορίας δεν απαλλάσσει 
τον υπεύθυνο κυκλοφορίας από την αστική και την ποινική 
ευθύνη. 

9. Η διάθεση των φαρμακευτικών προϊόντων φυτικής 
προέλευσης επιτρέπεται μόνο από τα φαρμακεία. 

10. Η άδεια κυκλοφορίας δεν χορηγείται και δεν ανανε¬ 
ώνεται, όταν: 

α) Τα πληροφοριακά στοιχεία και έγγραφα, που προ¬ 
σκομίζονται κατά τις παρ. 2 και 3 παρουσιάζουν ελλείψεις 
ή είναι εσφαλμένα ή όταν δεν έχουν πραγματοποιηθεί οι 
προβλεπόμενοι έλεγχοι ή τα πληροφοριακά στοιχεία που 
περιέχοντται στον φάκελλο δεν ανταποκρίνονται στην 
πρόοδο της επιστήμης και της τεχνολογίας. 

β) Μετά από αξιολόγηση των στοιχείων που αναφέρο- 
νται στην παρ. 2 προκύπτει ότι το φαρμακευτικό προϊόν 
υπό κανονικές συνθήκες χρήσεως είναι επικίνδυνο ή επι¬ 
βλαβές, ή ότι δεν έχει θεραπευτική αποτελεσματικότητα, 
ή ότι η αποτελεσματικότητά του δεν τεκμηριώνεται επαρ- 
κώς από τον αιτούντα, ή όταν το φαρμακευτικό προϊόν δεν 
έχει την ποιοτική και ποσοτική σύνθεση που δηλώθηκε. 

γ) Δεν τηρούνται οι προϋποθέσεις παραγωγής και εισα¬ 
γωγής του φαρμακευτικού προϊόντος. 

11. Η απόφαση του ΕΟΦ, να μη χορηγήσει ή να μην ανα¬ 
νεώσει την άδεια κυκλοφορίας, αιτιολογείται επαρκώς και 
κοινοποιείται στον ενδιαφερόμενο. Ο ενδιαφερόμενος 
μπορεί μέσα σε εξήντα ημέρες από την κοινοποίηση της 
απόφασης να προσφύγει στο Ανώτατο Επιστημονικό Συμ¬ 
βούλιο κατά της ανωτέρω αποφάσεως. 

12. Ο υπεύθυνος κυκλοφορίας ενός φαρμακευτικού 
προϊόντος φυτικής προέλευσης είναι υποχρεωμένος να 
ενημερώνει αμέσως τον ΕΟΦ για οποιαδήποτε ενέργειά 
του, που αφορά την αναστολή διάθεσης ενός προϊόντος 
στην αγορά την απόσυρση ενός προϊόντος από την αγορά, 
αναφέροντας τους σχετικούς λόγους, όταν η ενέργεια 
αυτή αφορά την αποτελεσματικότητα του φαρμάκου ή την 
προστασία της δημόσιας υγείας. 

13. Υπεύθυνος κυκλοφορίας φαρμακευτικού προϊόντος 
φυτικής προέλευσης θεωρείται το νομικό ή το φυσικό 
πρόσωπο, που ορίζεται στην άδεια κυκλοφορίας βάσει 
επισήμων στοιχείων και είναι υπεύθυνο έναντι των αρχών 
του κράτους για την τήρηση των νομίμων προϋποθέσεων 
και την ορθή διακίνηση - διάθεση του προϊόντος. 

14, Δικαιούχος - κάτοχος της άδειας κυκλοφορίας φαρ¬ 
μακευτικού προϊόντος φυτικής προέλευσης είναι το νο¬ 
μικό ή φυσικό πρόσωπο στο όνομα του οποίου χορηγείται 
η άδεια κυκλοφορίας βάσει εμπορικού σήματος ή άλλων 
παραστατικών στοιχείων. Όταν αναφέρεται η κοινόχρη¬ 
στη ονομασία μπορεί να είναι και ο υπεύθυνος της κυκλο¬ 
φορίας ή ο παραγωγός. 

Αρθρο 4 

Τροποποίηση της άδειας κυκλοφορίας 

Σε περίπτωση μεταβολής ενός ή περισσοτέρων από τα 
στοιχεία του άρθρου 3 παρ. 2 αυτής της απόφασης, η 
άδεια κυκλοφορίας του φαρμακευτικού προϊόντος φυτι¬ 
κής προέλευσης τροποποιείται, αναλόγως. 

Γία την τροποποίηση της άδειας κυκλοφορίας ο υπεύ¬ 
θυνος κυκλοφορίας υποβάλλει στην αρμόδια υπηρεσία 
του ΕΟΦ αίτηση για την μεταβολή των πληροφοριακών 
στοιχείων και των εγγράφων κατά το άρθρο 3 παρ. 2 αυτής 
της υπουργικής απόφασης. 

Η τροποποίηση της άδειας κυκλοφορίας εγκρίνεται από 
τον ΕΟΦ. 

Η ημερομηνία λήξης της άδειας κυκλοφορίας δεν επη¬ 
ρεάζεται από τυχόν ενδιάμεσες τροποποιήσεις. 

Η τροποποίηση του δραστικού συστατικού επιβάλλει και 
την αλλαγή της ονομασίας του προϊόντος, καθώς και στην 
κατάθεση βιβλιογραφικής τεκμηρίωσης. 

Άρθρο 5 

Ανάκληση και αναστολή της άδειας κυκλοφορίας 

1. Ο ΕΟΦ αναστέλλει ή ανακαλεί την άδεια κυκλοφο¬ 
ρίας φαρμακευτικού προϊόντος φυτικής προέλευσης, 
όταν προκύπτει ότι: 

α) το προϊόν υπό κανονικές συνθήκες χρήσεως είναι 
επικίνδυνο ή επιβλαβές, ή ότι δεν έχει θεραπευτική απο- 
τελεσματικότητα, ή ότι δεν έχει την ποιοτική και ποσοτική 
σύνθεση που δηλώθηκε, θεραπευτική αποτελεσματικό- 
τητα δεν υπάρχει όταν διαπιστωθεί ότι το φαρμακευτικό 
προϊόν φυτικής προέλευσης δεν έχει τα επιδιωκόμενα θε¬ 
ραπευτικά αποτελέσματα. 

β) τα πληροφοριακά στοιχεία που περιέχονται στο φά- 
κελλο σύμφωνα με τις διατάξεις του άρθρου 3 παρ. 2 είναι 
εσφαλμένα, ή δεν έχουν τροποποιηθεί σύμφωνα με το άρ¬ 
θρο 4 ή δεν έχουν πραγματοποιηθεί, στο τελικό προϊόν και 
τα συστατικά του καθώς και στα ενδιάμεσα στάδια της πα¬ 
ραγωγής, οι έλεγχοι που αναφέρονται στο άρθρο 3 παρ. 2 
στοιχείο ξ σύμφωνα με τις μεθόδους που υποβλήθηκαν, 
για την χορήγηση της άδειας κυκλοφορίας. 

2. Οι αποφάσεις περί ανακλήσεως ή αναστολής της 
άδειας κυκλοφορίας κατά την παρ. 1 πρέπει να αιτιολο¬ 
γούνται επαρκώς και να κοινοποιούνται στον υπεύθυνο 
κυκλοφορίας. 

Στην προκειμένη περίπτωση έχει ανάλογη εφαρμογή η δια¬ 
δικασία του άρθρου 3 παρ. 11 αυτής της υπ. απόφασης. 

Περίληψη της οριστικής απόφασης για την ανάκληση ή 
την αναστολή της άδειας κυκλοφορίας δημοσιεύεται στην 
Εφημερίδα της Κυβερνήσεως. 


Άρθρο 6 

Λήξη ισχύος και ανανέωση της άδειας κυκλοφορίας 

1. Η άδεια κυκλοφορίας λήγει με την πάροδο 5 ετών 
από τη χορήγησή της, εκτός εάν προηγουμένως έχει ζητη¬ 
θεί η ανανέωσή της σύμφωνα με τις διατάξεις της παρ. 2. 

2. Για την ανανέωση της άδειας κυκλοφορίας ο ενδια¬ 
φερόμενος υποβάλλει στον ΕΟΦ τρεις τουλάχιστον μήνες 
πριν λήξει η παλαιά άδεια κυκλοφορίας σχετική αίτηση. 

Η αίτηση πρέπει να συνοδεύεται από τα πληροφοριακά 
στοιχεία και έγγραφα κατά το άρθρο 3 παρ. 2 αυτής της 
υπουργικής απόφασης, με τις τροποποιήσεις που έχουν 
γίνει από το διάστημα που χορηγήθηκε η άδεια κυκλοφο¬ 
ρίας ή έγινε η ανανέωσή της. 

Τα στοιχεία που υποβάλλονται πρέπει να ανταποκρίνο- 
νται στο επίπεδο των επιστημονικών γνώσεων κατά το 
χρόνο που υποβάλλεται η αίτηση για την ανανέωση της 
άδειας κυκλοφορίας. 

Οι διατάξεις του άρθρου 3 παρ. 3, 4 και 11 αυτής της 
απόφασης εφαρμόζονται αναλόγως. 

Άρθρο 7 

Οδηγίες χρήσεως 

1. Οι οδηγίες χρήσεως αναφέρονται αποκλειστικά στο 
συγκεκριμένο φαρμακευτικό προϊόν φυτικής προέλευ¬ 
σης, στο οποίο εσωκλείονται. 

2. Το κείμενο των οδηγιών χρήσεως πρέπει να αναγρά¬ 
φεται στην ελληνική γλώσσα, εκτός εάν πρόκειται για τη 
σύνθεση του προϊόντος φυτικής προέλευσης, η οποία 
πρέπει να ανταποκρίνεται στα πληροφοριακά στοιχεία του 
άρθρου 3 παρ. 2 και να έχει εγκριθεί από τον ΕΟΦ. 

3. Το φύλλο οδηγιών χρήσεως εσωκλείεται στη συ- 
σκευασία κάθε φαρμακευτικού προϊόντος φυτικής προέ¬ 
λευσης και αναφέρουν τουλάχιστον τα εξής στοιχεία: 

α) Το επώνυμο και τη διεύθυνση, ή την εταιρική επωνυ¬ 
μία και τη διεύθυνση ή την έδρα του υπεύθυνου κυκλοφο¬ 
ρίας του φαρμακευτικού προϊόντος φυτικής προέλευσης 
και του παραγωγού. 

β) την ονομασία και την ποιοτική και ποσοτική σύνθεση 
του φαρμακευτικού προϊόντος των συστατικών. 

γ) τις θεραπευτικές ενδείξεις, τις αντενδείξεις τις ανε¬ 
πιθύμητες ενέργειες, τις αλληλεπιδράσεις, τις προειδο¬ 
ποιήσεις και τις προφυλάξεις κατά τη χρήση του φαρμα¬ 
κευτικού προϊόντος φυτικής προέλευσης. 

δ) οδηγίες που αφορούν τη χορήγηση του φαρμακευτι¬ 
κού προϊόντος φυτικής προέλευσης ιδιαίτερα τον τρόπο 
και την οδό χορήγησης, τη διάρκεια θεραπείας και τη συ¬ 
νήθη δοσολογία. 

ε) εφόσον απαιτούνται, τις ειδικές προφυλάξεις που 
πρέπει να λαμβάνονται για τη διαφύλαξη του φαρμακευτι¬ 
κού προϊόντος. 

Κάθε άλλη πληροφορία πρέπει να διαχωρίζεται σαφώς 
από αυτές που αναφέρονται στα στοιχεία α-ε. 

στ) είναι υποχρεωτικό να εσωκλείεται φύλλο οδηγιών 
χρήσεως στη συσκευασία των φαρμακευτικών προϊόντων 

φυτικής προέλευσης εκτός εάν όλες οι πληροφορίες που 
απαιτεί το παρόν άρθρο αναγράφονται επάνω στο φιαλίδιο 
ή στην εξωτερική συσκευασία. 

Αρθρο 8 
Επισήμανση 

1. Στην εσωτερική και την εξωτερική συσκευασία των 
φαρμακευτικών προϊόντων φυτικής προέλευσης αναγρά¬ 
φονται ευανάγνωστα τα εξής στοιχεία: 

α) η εμπορική ονομασία και εφόσον δεν υπάρχει η κοι¬ 
νόχρηστη, ή αν δεν υπάρχει κοινόχρηστη, η επίσημη επι¬ 
στημονική ονομασία της δρόγης, η οποία συνοδεύεται 
από σήμα ή από το όνομα του παραγωγού. 

β) η ποιοτική και η ποσοτική σύνθεση σε δραστικά συ¬ 
στατικά ανά μονάδα λήψης ή επί τοις εκατό, ανάλογα με 
τη φαρμακοτεχνική μορφή του φαρμακευτικού προϊόντος 
φυτικής προέλευσης. 

γ) ο αριθμός παρτίδας παραγωγής. 

δ) ο αριθμός και η ημερομηνία της τελευταίας άδειας 
κυκλοφορίας. 

ε) το όνομα ή η εταιρική επωνυμία και η διεύθυνση ή η 
έδρα του υπεύθυνου κυκλοφορίας και κατά περίπτωση 
του παραγωγού του φαρμακευτικού προϊόντος. 

στ) ο τρόπος χορήγησης του φαρμακευτικού προϊόντος 
φυτικής προέλευσης. 

ζ) η ημερομηνία λήξης με τρόπο ώστε να γίνεται κατα¬ 
νοητή από τον καταναλωτή. 

η) ιδιαίτερες προφυλάξεις για τη φύλαξη του φαρμα¬ 
κευτικού προϊόντος φυτικής προέλευσης. 

θ) μόνο στην εξωτερική συσκευασία, η φαρμακοτεχνική 
μορφή και το περιεχόμενο κατά βάρος ή ανά μονάδα λή¬ 
ψης. 

Τα στοιχεία στ, ζ και η, αναγράφονται στην ελληνική 
γλώσσα. * 

2. Εφόσον πρόκειται για μικρούς περιέκτες, οι οποίοι 
περιέχουν μία μόνο δόση και στους οποίους δεν μπορούν 
να αναγραφούν τα στοιχεία που αναφέρονται στην παρ. 1, 
οι διατάξεις της ισχύουν μόνο για την εξωτερική συσκευα¬ 
σία. 

3. Όταν το φαρμακευτικό προϊόν δεν έχει εξωτερική 
συσκευασία, οι ενδείξεις που αναφέρονται στις παρ. 1, 2 
του παρόντος άρθρου αναγράφονται στην εσωτερική συ¬ 
σκευασία του φαρμακευτικού προϊόντος. 

Αρθρο 9 
Διαφήμιση 

1. Η διαφήμιση των φαρμακευτικών προϊόντων φυτικής 
προέλευσης επιτρέπεται μόνο για όσα φαρμακευτικά 
προϊόντα φυτικής προέλευσης χορηγούνται χωρίς ιατρική 
συνταγή βάσει κειμένου που εγκρίνεται από τον ΕΟΦ και 
σε καμμία περίπτωση δεν μπορεί να εκφεύγει των στοι¬ 
χείων που αναφέρονται στην εγκεκριμένη από τον ΕΟΦ 
περίληψη των χαρακτηριστικών του προϊόντος (φύλλο 
οδηγιών χρήσεως). Ως διαφήμιση θεωρείται κάθε προ¬ 
σπάθεια που αποσκοπεί την προώθηση του προϊόντος 
στην αγορά για καταναλωτικούς σκοπούς. 


Άρθρο 10 

Κυρώσεις 

Σε περίπτωση που παραβιάζονται διατάξεις αυτής της 
Υπουργικής Απόφασης εφαρμόζεται η διαδικασία και επι¬ 
βάλλονται κυρώσεις του άρθρου 19 του Ν.Δ. 96/1973 
(ΦΕΚ Α. 172/1973), όπως τροποποιήθηκε και συμπληρώ¬ 
θηκε με το άρθρο 33 του Ν. 1316/83 (ΦΕΚ 3 Τεύχος Α) 
και το άρθ. 10 του Ν. 1965/91 (ΦΕΚ 146 Τεύχος Α). 

Άρθρο 11 

Καταργούμενες διατάξεις 

Από τη δημοσίευση της παρούσης παύει να ισχύει η 
Υπουργική Απόφαση Α6α/1090/85 «περί κυκλοφορίας 
δρογών και σκευασμάτων από δρόγες» και η τροποποιη- 
τική αυτής Υπουργ. Απόφ. Α6/398/13.2.92. 

Τα λοιπά προϊόντα που αναφέρονται στην ανωτέρω κα- 
ταργούμενη Υπουργική Απόφαση, πλην των προϊόντων 
φυτικής προέλευσης, όπως ρυθμίζονται από την παρούσα 
απόφαση, θα χαρακτηρίζονται κατά περίπτωση φαρμα¬ 
κευτικά ή διαιτητικά προϊόντα και η κυκλοφορία τους θα 
διέπεται από τις οικείες σχετικές διατάξεις. 

Άρθρο 12 
Παράρτημα 1 

Αυτή η υπουργική απόφαση συνοδεύεται από παράρτημα 
με τις τεχνικές προδιαγραφές για την εφαρμογή των δια- 
τάξεών της, που αποτελεί αναπόσπαστο μέρος αυτής. 

ΠΑΡΑΡΤΗΜΑ 1 

Το παράρτημα 1 μέρος 2 της Υπ. Απόφασης Α6 οικ/ 
9392/91/10.3.92, που αφορά τις χημικές, φαρμακευτι¬ 
κές και βιολογικές δοκιμές των φαρμακευτικών προϊό¬ 
ντων, προσαρμόζεται για τα φαρμακευτικά προϊόντα φυτι¬ 
κής προελεύσεως ως κατωτέρω: 

Α’ Λεπτομέρειες για την ποιοτική και ποσοτική σύνθεση 
των συστατικών. 

1. Στην περίπτωση μιας φυτικής δρόγης θα πρέπει να 
δίδεται ως διακύμανση η ποσότητα, η οποία αντιστοιχεί σε 
μια καθορισμένη ποσότητα των συστατικών με γνωστή θε¬ 
ραπευτική δράση. 

Παράδειγμα 

Δραστικό συστατικό 

Ονομασία Ποσότητα 

3ΕΝΝΑΕ ΡΟΙ-υυΜ 830-1000 ΜΟ, η οποία αντιστοιχεί 

σε 25 ΜΟ ΗΥΡΠΟ- 
ΧΥΑΝΤΗΚΑΟΕΝΕ 
01Ύ0Ο5Ι0Ε5, 
υπολογιζόμενες ως 
5ΕΝΝ05ΙΡΕ5 Β. 

Αλλα συστατικά 

Ονομασία Ποσότητα 

0-170 ΜΟ, η οποία αντιστοιχεί 
στην ποσότητα της 
5ΕΝΝΑΕ ΡΟί_υυΜ 

2. Στην περίπτωση ενός παρασκευάσματος φυτικής 
δρόγης θα πρέπει να δίδεται η ποσότητα των παρασκευα- 

σμάτων φυτικής δρόγης, ως μια διακύμανση, η οποία αντι¬ 
στοιχεί σε μια καθορισμένη ποσότητα των συστατικών με 
γνωστή θεραπευτική δράση (βλέπε παράδειγμα). 

Η σύνθεση για κάθε διαλύτη ή μείγμα διαλυτών και η φυ¬ 
σική κατάσταση του εκχυλίσματος θα πρέπει να αναφέρε- 
ται. 

Εάν προστίθεται κάποια άλλη ουσία κατά την διάρκεια 
της παρασκευής του παρασκευάσματος φυτικής δρόγης 
για να ρυθμίσουμε το παρασκεύασμα της φυτικηή δρόγης 
σε κάποια επίπεδα συστατικών με γνωστή θεραπευτική 
δράση, ή για κάποιο άλλο σκοπό, η προστιθέμενη ουσία θα 
πρέπει να αναφέρεται ως ένα άλλο συστατικό και το γνή¬ 
σιο εκχύλισμα ως δραστικό συστατικό. 

Παράδειγμα 

Δραστικό συστατικό 

Ονομασία Ποσότητα 

8ΕΝΝΑΕ ΡΟί-ϋυΜ 100-300Μ3, τα οποία 

Ξηρό 60% αιθανολικό αντιστοιχούν σε 25 ΜΘ 

εκχύλισμα (8:1) ΗΥϋΠΟΧΥΑΝΤΗΒΑ- 

ΟΕΝΕ 01.Υ008Ι0Ε8, 
υπολογιζόμενα ως 
δΕΝΝΙβΙϋΕδ Β. 

Αλλα συστατικά 

Ονομασία Ποσότητα 

ΘΕΧΤΒΙΝ 20-50 ΜΟ 

Β. Περιγραφή μεθόδου παραγωγής 

Η διαδικασία παραγωγής, όπως νοείται στο παρόν πα¬ 
ράρτημα, είναι η παραγωγή ετοίμου προϊόντος από τις 
πρώτες ύλες. Η περιγραφή πρέπει να περιλαμβάνει λε¬ 
πτομέρειες για όλα τα στάδια θρυματισμού και λεπτομέ¬ 
ρειες κάθε διαδικασίας όπως υποκαπνισμό κ.λπ., που 
χρησιμοποιείται για να ελαττώσει τα επίπεδα μικροβιακής 
μόλυνσης μαζί με τους ελέγχους που γίνονται κατά τη 
διάρκεια της διαδικασίας. Εάν σαν πρώτες ύλες χρησιμο¬ 
ποιούνται παρασκευάσματα φυτικών δρογών, η παραγωγή 
αυτών και οι έλεγχοί τους, δεν ανήκουν σ’ αυτό το κεφά¬ 
λαιο αλλά στο κεφάλαιο Γ. 

Γ. Έλεγχος πρώτων υλών 

1) Ελεγχος φυτικής δρόγης. 

Πρέπει να υποβάλλεται μία πλήρης μονογραφία κάθε 
φυτικής δρόγης, ακόμη και αν η πρώτη ύλη είναι παρα¬ 
σκεύασμα φυτικής δρόγης. Αυτό εφαρμόζεται επίσης και 
στην περίπτωση που ο αϊτών δεν είναι ο παραγωγός του 
παρασκευάσματος. Στην περίπτωση των λιπαρών ή αιθέ¬ 
ριων ελαίων δεν απαιτείται μια πλήρης μονογραφία για την 
φυτική δρόγη αλλά πρέπει να αναφερθεί μόνο η επιστημο¬ 
νική ονομασία του φυτού προέλευσης και των μερών του. 

Εάν δεν δίδεται η μονογραφία της φυτικής δρόγης σε 
κάποια φαρμακοποιία, τότε σύμφωνα με την Υπ. Απόφαση 
Α6 οικ./9392/91/10.3.92 παράρτημα 1, μέρος 2, πρέπει 
να προσκομισθεί μονογραφία της φυτικής δρόγης που να 
έχει συνταχθεί, όπου είναι δυνατόν, σύμφωνα με την Ευ¬ 
ρωπαϊκή Φαρμακοποιία. Η μονογραφία αυτή πρέπει να πε¬ 
ριλαμβάνει το βοτανικό όνομα, την προέλευση και το κοι¬ 
νόχρηστο όνομα, αν χρησιμοποιείται στο εμβαλλάγιο και 
να είναι θεμελιωμένη στη βάση πρόσφατων επιστημονι¬ 
κών δεδομένων. Πρέπει να περιλαμβάνονται, αν είναι δυ¬ 
νατόν, πληροφορίες για τη θέση της συλλογής, τον χρόνο 
της συγκομιδής και το στάδιο της ανάπτυξης, κατεργασίας 


κατά τη διάρκεια της ανάπτυξης με παρασιτοκτόνο κ.λπ., 
και συνθήκες ξήρανσης και αποθήκευσης. 

Στην περίπτωση φυτικών δρογών με συστατικά γνωστής 
θεραπευτικής δράσης, απαιτούνται ποσοτικοί προσδιορι¬ 
σμοί αυτών με περιγραφή της διαδικασίας ελέγχου. 

Η περιεκτικότητα πρέπει να περιλαμβάνεται με όρια 
διακύμανσης έτσι ώστε να διασφαλίζεται η επαναληψιμό- 
τητα της ποιότητας του έτοιμου προϊόντος. 

Σαν γενικός κανόνας, οι φυτικές δρόγες πρέπει να 
ελέγχονται για την μικροβιολογική ποιότητα και για υπο¬ 
λείμματα παρασιτοκτόνων, παραγόντων υποκαπνισμού, 
ακτινοβολίας, τοξικών μετάλλων, όπως επίσης επιμολυ- 
ντών και παραγόντων νοθείας κ.λπ. εκτός, εάν αλλοιώς αι¬ 
τιολογείται. Πρέπει να υποβάλλονται προδιαγραφές και 
περιγραφές των αναλυτικών διαδικασιών με τα όρια που 
εφαρμόζονται. 

Δείγματα αναφοράς των φυτικών δρογών πρέπει να εί¬ 
ναι διαθέσιμα για χρήση σε ελέγχους σύγκρισης π.χ. μα¬ 
κροσκοπική και μικροσκοπική εξέταση, χρωματογραφία 
κ.λπ. 

2) Ελεγχος των παρασκευασμάτων φυτικών δρογών. 

Εάν το φαρμακευτικό προϊόν φυτικής προέλευσης δεν 
περιλαμβάνει την φυτική δρόγη, αλλά ένα παρασκεύασμα 
αυτής, η μονογραφία του φαρμακευτικού προϊόντος πρέ¬ 
πει να ακολουθείται από περιγραφή και αξιολόγηση της 
παραγωγικής διαδικασίας του παρασκευάσματος της φυ¬ 
τικής δρόγης. 

Για κάθε παρασκεύασμα φυτικής δρόγης πρέπει να 
υποβάλλεται μια μονογραφία. Αυτή πρέπει να θεμελιώνε¬ 
ται στη βάση πρόσφατων επιστημονικών δεδομένων και 
πρέπει να δίδει λεπτομέρειες των χαρακτηριστικών ποιο¬ 
τικών ελέγχων και των ελεγχων καθαρότητας. Αυτό πρέ¬ 
πει να γίνεται π.χ. με διαφορετικές κατάλληλες χρωματο- 
γραφικές μεθόδους. Εάν κριθεί αναγκαίο, από τα αποτε¬ 
λέσματα της ανάλυσης των πρώτων υλών, πρέπει να γί¬ 
νουν έλεγχοι για την μικροβιολογική ποιότητα, τα υπολείμ¬ 
ματα παρασιτοκτόνων, τους παράγοντες υποκαπνισμού, 
ακτινοβολίας, διαλυτών και τοξικών μετάλλων. 

Απαιτούνται ποσοτικοί προσδιορισμοί των χαρακτηρι¬ 
στικών συστατικών. 

Η περιεκτικότητα πρέπει να δηλώνεται με το χαμηλό¬ 
τερο πιθανό όριο ανοχής. Οι μέθοδοι ελέγχου πρέπει να 
περιγράφονται λεπτομερώς. 

Εάν παρασκευάσματα από φυτικές δρόγες με συστα¬ 
τικά γνωστής θεραπευτικής δράσης είναι τυποποιημένα 
δηλαδή προσαρμοσμένα σε δοσμένα επίπεδα συστατικών 
με γνωστή θεραπευτική δράση, πρέπει να αναφέρεται 
πώς επιτυγχάνεται αυτή η τυποποίηση. Εάν ένα άλλο συ¬ 
στατικό χρησιμοποιείται γι’ αυτό το σκοπό, είναι αναγκαίο 
να ορίζονται τα όρια διακύμανσης της ποσότητας που πρέ¬ 
πει να προστεθεί. 

Δ. Ελεγχοι που γίνονται σε ένα ενδιάμεσο στάδιο της 
παραγωγικής διαδικασίας του έτοιμου προϊόντος. 

Απαιτούνται λεπτομέρειες όλων των ελέγχων, με λε¬ 
πτομέρειες της διαδικασίας ελδγχου και των ορίων που 
εφαρμόζονται σε κάθε ενδιάμεσο στάδιο της παραγωγι¬ 
κής διαδικασίας, ειδικά εάν αυτοί οι έλεγχοι δεν μπορούν 
να γίνουν στο τελικό προϊόν. 

Ε. Ελεγχοι τελικού προϊόντος. 

Οι έλεγχοι στο τελικό προϊόν πρέπει να είναι τέτοιοι 
ώστε να επιτρέπουν τον ποιοτικό και ποσοτικό προσδιορι- 

σμό της σύνθεσης των δραστικών συστατικών. Πρέπει να 
δίδονται προδιαγραφές που να μπορούν να επιβεβαιω¬ 
θούν χρησιμοποιώντας δείκτες εάν συστατικά με γνωστή 
θεραπευτική δράση, είναι άγνωστα. Δείκτες είναι χημικώς 
καθορισμένα συστατικά μιας φυτικής δρόγης, τα οποία 
παρουσιάζουν ενδιαφέρον για τους ελέγχους. Οι δείκτες 
μπορεί να βοηθούν για να υπολογίζουμε την ποσότητα της 
φυτικής δρόγης ή του παρασκευάσματος στο τελικό προ¬ 
ϊόν, εάν ο δείκτης αυτός έχει καθορισθεί ποσοτικά στη φυ¬ 
τική δρόγη ή στο παρασκεύασμα, όταν ελέγχονται οι πρώ¬ 
τες ύλες. 

Στην περίπτωση των φυτικών δρογών ή των παρασκευα¬ 
σμάτων φυτικών δρογών με συστατικά γνωστής θεραπευ¬ 
τικής δράσης, τα συστατικά αυτά πρέπει επίσης να ορι- 
σθούν λεπτομερώς και να προσδιοριστούν ποσοτικώς. 

Εάν φαρμακευτικό προϊόν φυτικής προέλευσης περιέ¬ 
χει διάφορες φυτικές δρόγες ή παρασκευάσματα φυτικών 
δρογών και δεν είναι δυνατόν να γίνει ποσοτικός προσδιο¬ 
ρισμός για κάθε δραστικό συστατικό, ο ποσοτικός προσ¬ 
διορισμός μπορεί να γίνει συνολικά για μερικά δραστικά 
συστατικά. Η ανάγκη για τέτοια διαδικασία πρέπει να αι¬ 
τιολογείται. 

ΣΤ. Έλεγχος σταθερότητας 

Με δεδομένο ότι η φυτική δρόγη ή το παρασκεύασμα 
φυτικής δρόγης στην ολότητά της θεωρείται δραστικό συ¬ 
στατικό, δεν επαρκεί ένας απλός προσδιορισμός της στα¬ 
θερότητας των συστατικών με γνωστή θεραπευτική 
δράση. Πρέπει να δειχθεί, όσο είναι δυνατόν π.χ. με κα¬ 
τάλληλα χρωματογραφήματα, ότι άλλες ουσίες που συνυ¬ 
πάρχουν στη φυτική δρόγη ή στο παρασκεύασμα φυτικής 
δρόγης είναι ομοίως σταθερές και η αναλογική τους πε¬ 
ριεκτικότητα παραμένει σταθερή. 

Εάν ένα φαρμακευτικό προϊόν φυτικής προέλευσης πε¬ 


ριέχει διάφορες φυτικές δρόγες ή παρασκευάσματα δια¬ 
φόρων φυτικών δρογών και εάν δεν είναι δυνατόν να 
προσδιοριστεί η σταθερότητα κάθε δραστικού συστατι¬ 
κού, η σταθερότητα του φαρμακευτικού προϊόντος πρέπει 
να προσδιορίζεται με κατάλληλα χρωματογραφήματα, κα¬ 
τάλληλες συνολικές μεθόδους ποσοτικού προσδιορισμού 
και φυσικούς και οργανοληπτικούς ελέγχους ή άλλους κα¬ 
τάλληλους ελέγχους. 

Εάν η μόνη απόδειξη που μπορεί να δοθεί όσον αφορά 
τη σταθερότητα του ετοίμου προϊόντος αποτελεΐται από 
αποτελέσματα δοκιμών στις οποίες κάθε δραστικό συστα¬ 
τικό εξετάσθηκε ξεχωριστά σε μια σύνθεση αντίστοιχη με 
αυτή του ετοίμου προϊόντος, πρέπει να αναφερθούν πλή¬ 
ρως οι λόγοι για τους οποίους δεν είναι δυνατόν να γίνουν 
μελέτες σταθερότητος στο έτοιμο προϊόν. Περαιτέρω 
πρέπει να δειχθεί ότι είναι απίθανο να συμβούν αλληλεπι¬ 
δράσεις μεταξύ των ενεργών συστατικών και των εκδόχων 
στο τελικό προϊόν. 

Αρθρο 13 
Ισχύς 

Η ισχύς αυτής της Υπουργικής Απόφασης αρχίζει από 
την δημοσίευσή της στην Εφημερίδα της Κυβερνήσεως. 

Αρθρο 14 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

ΕΘ ΝΙΚΟ Τ Υ ΠΟ ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΘΗ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 62.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20 000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

ια) 1 

» 

» 

» 

Α.Ε. & Ε.Π.Ε. 

» 

200.000 

» 

10 000 

Γ ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




